Што я раблю на фэстах? Распавядаю пра CPM, імкнуся наладзіць дзелавыя стасункі, заахвочваю фестывальшчыкаў пазнаёміцца з беларускім кіно, дамаўляюся аб праграмах, сустрэчах з нашымі кінематаграфістамі. Звычайна дзелавыя крокі не абыходзяцца без важнага ўступу — расповеду пра нашу краіну, яе кінематаграфію і фестывальную карту. Вядома, я цікаўлюся тым, як ладзіцца замежны кінафорум, дзе працую, якую падтрымку ён мае, як дзейнічае яго каманда.